text: Esbjerg-målmand skifter til Premier League topklub
  29 januar 2016 kl. 17.52
  EFB´s unge målmandstalent Daniel Iversen har skrevet kontrakt med Leicester.
  - Det er en kæmpedrøm, der går i opfyldelse for mig og jeg kan næsten ikke fatte det, sådan lyder det fra 18- årige Daniel Iversen, der de næste tre og et halvt år er på kontrakt hos det engelske tophold.
  Daniel Iversen kommer fra Gørding og skiftede som 12-årig til EFB. Han har spillet 38 kampe på forskellige danske ungdomslandshold og bliver betegnet som et af dansk fodbolds største målmandstalenter.
  Leicester har i forvejen den danske landsholdsmålmand Kasper Schmeichel mellem stængerne, så Daniel Iversen får gode muligheder for at få gode tips.
  -Jeg skal i dagligdagen træne sammen med Kasper Schmeichel og de andre målmænd i førsteholdstruppen og så skal jeg spille på Leicesters U21-hold de næste par år, fortæller Daniel Iversen.
  https://t.co/AVtfGLt7ep &gt;&gt; Daniel Iversen Joins Leicester City https://t.co/x8qS39ot7x
  
  OFFICIAL: Leicester have signed teenage goalkeeper Daniel Iversen from Esbjerg for an undisclosed fee.
  
  